《雪二首 其一》
宋代·孙觌

岭云乱擘絮，檐雨收断线。箕神拥前驱，万瓦集微霰。

玉峰忽崔拥，炯若簪出弁。衣棱森欲起，眼缬醉复眩。

属国卧餐毡，含糊不能咽。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。